polyglot-tagger/wikipedia-language-snippets-filtered huggingface dataset:
Materialez baliaturik eta kokaleku ilun batean, Badajozko Plana eredu gisa hartuz, ibaian behean beste herri bat eraiki zen, Ribadelago de Franco deitua, suntsitutako herritik -Ribadelago Zaharra- kilometro bat hego-ekialderantz, bizirik irtendako eta etxea galdu zuten bizilagunak ostatatzeko.
Zamorako Audientzia Probintzialeko geroagoko prozesu judizialak obra arduradun bati soili leporatu zion erru osoa; bitartean, Moncabrilgo Hidroelektrikako zuzendaritzako kideek, ustiapeneko jabeek, prozesuan nabarmenduak, horren askatasun gabeziako zigor arina izan zuten sekula ez zirela kartzelatuak izan, eta jarritako errekurtsoen ondoren, Gobernuarengandik indultatuak izan ziren.
Jacques Audiard frantziar zinema zuzendari eta gidoigilearekin elkarlanean aritzeagatik ezaguna da. 2010ean beste gidoigile batzuekin batera Un prophète filmaren gidoia idazteagatik Jatorrizko gidoi onenaren César Saria jaso zuen eta 2013an De rouille et d'os filmaren gidoia idazteagatik Egokitzapen onenaren César Saria.
Kontinenteko gorteak eta klase ahaltsuak esne mamitan bizi ziren, Gioachino Rossiniren operak entzunez adibidez (Il Viaggio a Reims, 1825, Karlos X.a Frantziakoaren koroatzea ospatzeko idatzitako obra), eta poz handiz hartu zuten, besteak beste, 1817-1819 bitartean Ingalaterran eskubideak murriztu izana edo alemaniar printzeek 1820ko ikasle mugimenduak gogor zapaltzeko hartu zuten erabakia.
Pentsalari horiek eta beste batzuek ziotenez, iraultzaren printzipioak ezartzea, edo Napoleonen sistema inperiala ezartzea, despotismoz jokatzea zen, herrien historia, hizkuntza eta tradizioek biltzen zituzten nazio identitateak deusezten baitziren ustezko unibertsalismo baten izenean.
Gertaera hauen albisteak ikazkin italiarren arima piztu zuen eta 1820-1821 urteetako altxamendu konstituziogileak eragin zituen, guztiek erregimen absolutisten pixkanakako liberalizazioa helburu izan zuten arren, hala ere, Estatutik estatura eta hiritik hirira konnotazio ezberdinak hartu zituzten.
Mugimendu nazionalistak aztertzeko, zenbait tradizio hartu behar dira kontuan, adibidez Frantziako Iraultza, nazioaren burujabetasuna aldarrikatu zuena; edo Frantziako Lehen Inperioarekin zenbait lurraldetara, Alemaniara batez ere, zabaldutakoa, lurralde bakoitzaren balio nazionalak eta nazio izaera goresten zituena.
Cricket makil bat duela hiriko eta bere auzoko kaleen nagusi bilakatu diren zonbi andana gupidarik gabe borrokatuko du, bide batez Ed lagunarekin batera ama, neska-laguna, eta neska-lagunaren bi etxekideak erreskatatuko ditu, baita gogo txarrez bada ere bere aitaordekoa ere . guztiak ezagutzen duen lekurik babesenera eramango ditu: "The Winchester" taberna.
USS Enterprise espazio-ontzia eta James T. Kirk kapitainaren gidaritzapeko eskifaiak arrotza ezezagun batzuen eraso boteretsu eta geldiezin bat jasango dute, ondorioz espazio-ontzia suntsitua izango da eta eskifaiak planeta berri batean babes hartu beharko du, bertan bestelako etsai gupidagabe bati aurre egin beharko diote.
1924an Tokioko Unibertsitateko nekazaritza saileko irakasle bat kalean topatutako Akita inu arrazako Hachi txakurraz arduratu zen, biak elkarrekin jostatu ohi zuten eta lagun bilakatu ziren, txakurra egunero irakaslea bere lantokitik noiz aterako kanpoan zain egoten zelarik.
Alexander Pitxuxkin ; Mytistxi, Sobietar Batasuna, 1974ko apirilaren 9a - ) Mailuaren hiltzailea -horrela hil ohi zuen- edo Xakearen asasinoa -xake-taulak dituen koadro kopurua berdindu nahi omen zuen hildakoekin- deitu zitzaion errusiar serie-hiltzailea da. 1992tik 2006ko ekainean harrapatu zuten arte, berak 61 zirela esaten bazuen ere, 49 pertsona hiltzeaz salatu zuten.
Nazioarte mailan ospe handia duen Haur eta Gazte Liburuen Ilustrazioen Bratislavako Biurtekoan parte hartu du birritan, Galtzagorri Elkarteak OEPLIrekin lankidetzan bere hautagaitza proposatuta: 2003an Maripuzker liburuarekin; eta 2011n, Haize adina liburuarekin.
Etruskoaren jatorria ezagutzeko ezintasunean, euskara aztertzen hasiko da: "orduan beste hizkuntza bat aztertzen hasi zen, hau ere ingurukoekin inongo loturarik gabekoa, arkaikoa eta indoeuroparra ez zena, baina oraindik ondo bizirik zegoena eta etruskoak bizi izan ziren lurretik ez oso urruti hitz egiten zena. Zer lotura izango luke euskararekin?".
Nafar idazleak dioenez:"Nafarroan, emakumeek bi aldiz uka zezaketen senar gisa proposatzen zieten hautagaia. Eta hirugarren aldiz ukatzen bazuten, dota galtzen zuten, eta horrek zaildu egiten zuen ezkontzea."Istorioa oso lotuta dago Irulegiko gazteluarekin, berreraiki eta bisita daitekeen gazteluarekin, eta, bide batez, Graciaren historiarekin lotzen da.
Orduko Frantzia iparraldean sorturik zegoen estilo gotikoko elementuak gehitu zizkioten artean erromanikoa zen eraikuntzari; esate baterako, 1200-1228 bitartean gurutze ganga zorrotzak eraiki zituzten iparraldeko transeptuan, zutabeak nabarmen arinduz eta hormak ere asko mehetuz.
Linternatren gainean amabirjinaren irudia ezarri zuten, haren omenez sagaratu baitzen katedrala, baina 1488an lorehandi batek ordezkatu zuen eta haren gainean gurutze zentral handi bat dago eta inguruan lau gurutze txikiago eta hostiaren eta kalizaren irudiak, eukaristiaren liturgiaren irudiak denak ala denak.
Ian Fraser "Lemmy" Kilmister (Burslem, Staffordshire, Erresuma Batua, 1945ko abenduaren 24a - Los Angeles, Kalifornia, 2015eko abenduaren 28a) ingeles rock musikari, abeslari eta kantautore bat izan zen, Motörhead talde ospetsuaren sortzailea, abeslaria eta burua.
3D inprimaketak ezagun den produkzioaren mundua guztiz aldatuko du, eta bere eragina honako eremuetan nabarituko da: gaur egungo prozesuen energia-kontsumoan, xahutzen den materialaren erredukzioan, pertsonalizazioan, produktuak eskuratzeko gaitasunean, medizinan, artean, zientzian eta eraikuntzan.
Gaur egun, gero eta gehiago erabiltzen dira mota guztietako objektuak egiteko; esate baterako: husteko ereduak, pieza konplexuak, elikagaiak eta protesi medikoak (3D inprimaketak aukera ematen baitu fabrikatutako pieza bakoitza paziente bakoitzaren ezaugarrietara egokitzeko).
Pixkanaka eta lan asko eginda, ordea, bere defentsako jokoa —bereziki— eta erasokoa ere hobetu zituen, eta 2022/2023 denboraldian hiru txapelketa nagusiak jokatzeko aukera eman zioten: Lau eta Erdiko Pilota Txapelketa Nagusian hirugarren izan zen; Zabaleta atzelariarekin batera, Binakako Pilota Txapelketa Nagusia irabazi zuen; eta, ordezko gisa sartu ondoren, esku huskako pilotako titulu guztietan gorena ere irabazi zuen, buruz burukoa.
Katherinen bulegoan agiri batzuen bila ari dela, Tessek berebiziko aurkikuntza egingo du: berak Katherinentzat prestatu eta hark inongo interesik ez zuela ziurtatu zion txosten batean oinarritutako negozio egitasmo garrantzitsu bat, honela bada, Katherinek modu zitalean Tessek landutako txostenaz hark egina balitz bezala jabetu eta haren onura profesionalerako etekina atera diola jabetuko da.
Gerra Hotza puri-purian dela, New York hiriko Brooklyngo James Donovan abokatuak bere burua AEB eta Sobietar Batasunaren arteko gatazkan sartua ikusiko du, CIA berak eginkizun zail baten betetzearen ardura emango baidio: Sobietar Batasunean atzeman duten estatubatuar hegazkin pilotua askatzea .
Eszena berezien arabera, besteak beste ondorengo lekuak ere azaldu dira: Kontxako pasealekua , Guggenheim museoa eta Azkuna zentroa , Andre Mari Zuriaren plaza , Hendaiako pasealekua , San Markos gotorlekua , Poliklinika , Pasaiako Badia, Arantzazuko santutegia .
Anna Suvorova Errusiako Zientzia Akademiako Ekialdeko Ikasketen Institutuko irakaslearen arabera litekeena da "Shalimar" hitzaren jatorria «al-sha'imarât» -eraikinen erregea- arabierazko esalditik etortzea, denborarekin, edertasun handiko lorategiaren sinonimo bihurtu dena.
Mendebaldeko gaeldarrek beren independentzia mehatxatuta ikusi zuten eta, Inverlochyko gaztelutik gertu Jakue erregearen armada pausatuta zegoela, Donald Balloch eta Alisdair Carrachek gidatutako gaeldarrak erregearen tropen kontra oldartu eta bertan sarraskitu zituzten: 900 utzi zituzten hilda.
Aurreproiektua Real y Supremo Consejo de Castillara bidali eta, 1793ko urriak 10arekin, Erret Agindu batek eraikuntza baimena eman zuen, hiru lan zehatz egiteko: errota zaharren berriztatzea; labeen eraikuntza eta 10.000 gari fanega erostea udal biltegirako, hiriko okinen hornitzaile zena.
Estreinatu zen garaian zinema kritikariek filma ederki jipoitu arren, ikusle kopuru aldetik arrakasta handia izan zuen eta denborarekin beldurrezko zinemazaleen artean kultuzko filma bilakatu da eta hamabi jarraipen izan ditu: Amityville II: The Possession , Amityville 3-D , Amityville 4: The Evil Escapes , The Amityville Curse , Amityville: It's About Time , Amityville: A New Generation , Amityville Dollhouse , The Amityville Haunting , The Amityville Asylum , Amityville Death House , The Amityville Playhouse , Amityville: The Reawakening .
Gazte-gaztetandik erakarri zuen Blanca antzerkiaren munduak, baina familiak ez zion hura onartu eta ez zion antzezle izaten uzten, harik eta gerra zibila bete-betean zegoela, Segovian, hara bidali baitzuten bere aita, auto sakramental batzuetan parte hartu ahal izan zuen arte.
urteko film batean baino ez zen agertu, Jack Pinoteauren produkzio frantses-espainolean, Darry Cowlen ondoan, Robinson et le triporteur izenekoan, zeina gaztelaniaz ¡Hola Robinson!, tituluarekin estreinatu baitzen, Alfredo Mayorekin, eta beste behin agertu zen gero pantailan, 1968an, Esteban Farréren Sábado en la playa lanean.
Liburu ugari argitaratu ditu eta 80 herrialde baino gehiagotan erakutsi ditu bere obra artistikoak: Koranaren orriak jan ditu; galerian biluzik jarri eta bere gorputzarekin nahi dutena egiteko eskatu die ikusleei; kargaturiko pistola baten aurrean eseri da, mehatxu egin dioten kolektiboei adieraziz tiro egin diezaioketela; "pederastia" hitza idatzi du ostia kontsakratuak erabiliz; “Make America Great Again” tatuatu du ipurtzuloan…
Maria Lorenza Barrenetxe Iriarte (Chascomús,1926ko uztailaren 3 - Buenos Aires, Argentina, 2016ko urtarrilaren 5), euskal jatorrizko argentinarra, Raúl Alfonsín presidentearen emaztea izan zen eta, ondorioz, Argentinako Lehen Andre 1983tik 1989ra.
Batzuk grafenoak, silizioa eta silizenoa ordezkatuko duela uste dute , baina, Walter fisikari holandarrak esaten duen moduan: “ Grafenoak ez du silizioa inoiz ordezkatuko. Mundu hau ezagutzen duen inork ez du hau benetan esango. Grafenoak silizioak egin ez ditzakeen gauza batzuk egin ahal ditu bakarrik. Itsasontzi eta hegazkin modukoa da, batak ezin izango du inoiz bestea ordezkatu” eta silizenoarekin gauza bera gertatzen da.
Arazo hauek saihesteko, hiru erakunde (Deji Akinwande, Cockrell-eko Konputazio eta Elektronikako Ingeniaritza departamentua, Agrate Brianzako Mikroelektronika eta Mikrosistema Institutua)batu ziren, silizenoaren airearekiko esposizioa murrizten duen fabrikazio-metodo berri bat sortzeko.
Horri esker idazle hispano-amerikar batzuek saria jaso dute: Severo Sarduy eta Alejo Carpentier kubatarrak; Julio Cortázar eta Héctor Bianciotti argentinarrak, Álvaro Mutis kolonbiarra, Antonio Skármeta txiletarra, Enrique Vila-Matas katalana, Antonio Muñoz Molina espainiarra.
Espainiarrak garbitzeko dekretu haren gordintasunez jakitun, Bolivarrek berak espainiarren iraganeko basakeriak erabili zituen justifikaziotzat: Venezuelako lehen errepublikaren porrotean Domingo Monteverderen armadak egindako krimenak, 1810ean Quitoko independentzia ahalegina gogor zapaldu izana.
Bigarren denboraldia, batez ere, Elenaren Doppelgänger, Katherine Piercen etorreran zentratzen da, eta Mystic Fallsera zergatik itzuli zen azaltzen du (ilargi harria aurkitzeko eta bere borondaterik gabe soilik ilargi bete bihur daitezkeen otso gizonen madarikazioa hausteko).
Stefan eta Damon are gehiago urratuko dira Elenari laguntzeko moduagatik, hark inoiz nahi izan ez zuen bizimodura egokitu behar baita, eta mundu guztiak kaos honi aurre egin beharko dio, are gehiago Elenak, Damonek eta Stefanek onerako konpondu beharko duten sortutako konplikazio bati.
Lehen denboraldia Elena Gilberten gurasoak hil zituen istripu izugarriaren ondoren hasten da, 17 urteko nerabe bat, Virginiako hiri bateko Mystic Fallsen bizi dena eta bere bizitzarekin aurrera egiten saiatzen dena, Stefan Salvatore izeneko ikasle berri, eder eta misteriotsu bat ezagutuko duela imajinatu gabe, bere anaia Damon Salvatoreren etorrerarekin laster aurkituko den sekretu bat ezkutatzen duena.
The Hollywood Reporter izeneko egunerokoan, 2009ko martxoaren 5ean, The CWko aisialdiko presidenteak, Dawn Ostroff, telesailari buruz hauxe esan zuen: “Gaur egun, telesail gutxik dute amaiera itxi bat, gehienak irekiak dira, eta pixkanaka pixkanaka aurrera egiten dute. Dauzkagun telesail guztiak dauzkate zapore ezberdin bat, hau izan ezik.”.
Iurretako dantzariek 2004.urtean argitaratutako liburuaren arabera, kristo aurretik Ptolomeok ondorengo deskribapen hau egiten zuen; "Iretargi beteko gabetan egiten dabez euren jaiak. Hor dihardute, zein banan-bana zein taldeka, hankak zeinek gorago jaso." Berrehun urte baino gehiago ere pasa dira Voltaire Frantsesak "Pirene mendietan bizi den herri dantzaria da euskaldunen herria".
Italiaren eta Austriaren mugan egoteak, eta emaitza ekonomiko bikainek (Jugoslavia ohi osoko biztanleriaren % 8 besterik ez izan arren, Federazio osoko BPGaren heren bat zegokion Esloveniari) mendebaldeko Europarekiko hurbiltasun-sentimendua piztu zuten esloveniarrengan.
Esan ohi da neologismo honen sorrera hauxe dela: "Gizonek gauzak azaltzen dizkidate" iritzi-artikuluan, Rebecca Solnitek kontatu zuen jai batean gizon bat hurbildu eta esan ziola bazekiela zenbait liburu idatziak zituela; emakumeak erantzun omen zion Eadweard Muybridgeri buruz idatzi berri zuen liburuaz zeozer esaten; orduan gizonak eten eta galdetu zion ea bazekien ezer Muybridgeri buruz urte berean atera berri zen liburu garrantzizkoaz", egilea Solnit bera zela jakin gabe.
Egun batzuk geroago, apirilaren 5ean askatu zuten baldintzapean, espainiar epailearen iritziz zegoen ustezko matxinada delitua alemaniar epaileak baztertuta eta estradizioa ukatuta Alemaniako Justizia ministroa eta hainbat komunikabide eta alderdi politiko erabakiaren alde agertu ziren.
Lan egiten duen egunkariko nagusiak berez bere emakumezko lankide batek burutu behar zuen eta trafiko istripu batean hil berri delako egiteke utzi duen erreportaia bat egitera bidaliko du: ustez emakume zuri dendari bat hiltzeagatik heriotzera zigortu duten gazte beltz bat elkarrizketatu eta albisteaz berri ematea.
Familiak 632 ziren, horien artean 157 pertsona bakarrekoak ziren (45 bakarrik bizi ziren gizonak eta 112 bakarrik bizi ziren emakumeak), 187 seme-alabarik gabeko familiak ziren, 247 seme-alabak dituzten bikoteak ziren eta 41 seme-alabak dituzten guraso-bakarreko familiak ziren.
2009an zeuden norbanakoentzako 28 zerbitzu publikoetatik, 1 posta bulegoa zen, 2 ibilgailuen konpontzeko eta nekazaritza tresnetako lantokiak, 5 igeltseroak, 1 margolaria, 4 zurginak, 5 iturginak, 2 argiketariak, 3 eraikuntza enpresak, 1 ile apaindegia, 3 jatetxeak eta 1 apaindegia.
Orduz gero, urtez urte webgunea elikatu eta sarean jokoi buruzko edukia sortzeaz gain, Librezalerekin batera hainbat joko itzuli dituzte euskarara eta taldea sendotu zela ikusirik ekimen berriak egin ahal izateko irabazi asmorik gabeko elkarte bat gorpuztu zuten 2016.
Erromantzeak sortu aurreko garaiko hitzak, hau da, Goi Erdi Aroan gertatutako diptongazioagatik, besteak beste, e bokala ie bilakatzeko prozesua baino lehenago euskarara ekarri zirenak: intzentsu (eta ez intzientsu, hitz hori euskarak geroago hartu izan balu gertatuko litzatekeenez), Adventus Abendu , caelum zeru, infernum infernu, eta abar.
Elizbarrutiak, bestalde, berezko batasuna eta nortasuna zuten lurraldeetan eratzen zirela jakinik, eta horiek biztanleen artean ohiko harreman eta mugimendurik gabe ez zirela gertatuko ikusirik, bitxia da konturatzea elizbarruti horientzat isurialdeen banalerroak ez zirela inolako muga, eta bai, ordea, kostaldeko ibaiak.
Troglodita bizimodu horren erakusgarri dira San Juan de la Peñako erlijiogune ezagunak (harkaizpean kokatuak, hasierako eliza hura gaur egungo elizan dagoen lekuan zegoen) eta Donemiliaga Kukula (beste harkaizpe bat da, VI. mendean San Emiliano —gaztelaniaturik, Millán— eremutarra mezak emanez eta salmoak errezatuz bizi izan zen lekua).
Erromatarren bideen antzera, hirien antolamendua izan zen kristautasunaren hedapena erraztuko zuen beste alderdi bat, bai haietatik bideak igarotzen zirelako, bai hirietako biztanleek kultura maila jasoagoa zutelako eta, beren ohiturei lotuagoak zeuden inguruetako artzain eta nekazariek ez bezala, ideologia-korronte berriak onartzeko irekitasuna zutelako.
Dena sen, Lekuonak diferentzien gaineko elkartasun-zubi bat finkatzen du santuen deitura hagiografikoetan oinarrituta gainetik —Erdi Aroko santuen deituretan, hain zuzen —ere—, hala nola, Sandrati , Sandraili , Santi Mamin , Zipirio edo San Valerio .
Bi isurialdeek dituzte bai antzekotasunak bai desberdintasunak; antzekotasunak lehen kristauen bizimodu eremutarrean eta desberdintasunak bizitokiaren izaeran: hareharria, biguna izanik, aukera ematen du artistikoki aztarrikatzeko; kareharri gogorrak, ordea, zailtasuna du.
Karaktere sexual sekundarioak garatu bitartean –prozesu horrek bi urtetik bost urtera bitartean irauten du– pertsonok independentzia premia sumatzen dugu, bai eta gure sentimenduak eta gorputza ezagutzekoa ere; sexu-grina agertzeaz zaigu, eta lagun taldean bilatzen dugu sostengu emozionala.
2015eko maiatzean, ur hornitzaile publikoak biltzen dituen AEOPAS Espainiako elkarteak argitaratutako txostenean, Bilbao Bizkaia Ur Patzuergoaren pribatizazio arriskua, 0tik 5erako eskalan, 3.05ean neurtu zuen, aztertutako ur hornitzaile publiko guztien hirugarren postuan jarriz Bilbao Bizkaia pribatizazio arriskuari dagokionez .
2015eko azaroaren 25ean Bizkaiko Batzar Nagusietan egindako agerraldian, Elena Unzueta Iraunkortasun eta Ingurune Natural diputatuak ur partzuergo bakarraren ideia defendatu zuen, zerbitzua homogeneizatzeak eta tarifa bateratzeak egingo lukeen mesedea azpimarratuz.
2010ean Bizkaiko Foru Aldundiak eta Bilbao Bizkaia Ur Patzuergoak sinatutako akordioan, hitzez hitz jasotzen da Foru Aldundiaren helburua asmoa lurralde osoko udalerri guztiak Ur Partzuergo bakarrean integratzea dela, herri mailako edota eskualde mailako ur patzuergo desberdinak Bilbao Bizkaia Ur patzuergoan integratuz.
Hasiera batean, Iñigo Lezertuak, telesailaren sortzaileak, telesaila "Eskabetxerak" edo "Eskabetxeko neskak" nahi zuen deitu, baina azkenean ETBk titulu bezala "Eskamak kentzen" jartzea erabaki zuen, Beti eskamak kentzen euskal kanta ospetsuarekin lotuta.
Ohikoak izan ziren dorre hauek Italiako beste hainbat hiritan Erdi Aroan eta Pizkundearen hasieran, hala nola Bolonia, Lucca edo Florentzian, baina dorre gehienak hiri gehienetan behera etorri diren bitartean, San Gimignanok lortu du gordetzea 15 dorre ikusgarri, bere garaian izan zituen 72etatik.
Biak batera existitu ziren Goi Erdi Aroaren zatirik handienean, Tarkinia txikitzen ari zela, «Castellina» lekuaren gainean gotorleku txiki bat izateraino, eta Corneto, estrategikoki hobeto kokatua , pixkanaka hazteko, beheko Maremmaren kostaldeko hiri nagusi bihurtu arte, bereziki Centumcellaeko portua suntsitu ondoren.
Giuseppe Garibaldi, 1860an Sizilian lehorreratu ondoren, hainbat erreformak egin ziren: 1860ko uztailaren 1.ean, Adranoko udalbatzak Lorenzo Ciancio buruzagitzat aukeratu zuen; garai hartakoa den Teatro Bellini , urte horietako aldaketen adierazgarria da eta eraikitako ospitalea, askoren ustez, eskualdeko tokirik aberatsena zen.
Normandiar garai baketsua loraldi batez gozatu zuen Centuripek, baina suabiar aldian, hiria matxinatzean 1232an, Frederiko II.ak Centuripe menderatu zuen eta biztanleak erbesteratu zituen berriki eraikitako Augusta hirira, Rosario Patanèren arabera, Palermora erbesteratu bazituzten ere.
Hori baieztatzeko, Vito Amikok idatzitako Siziliako Hiztegi Topografikoaren bigarren liburukiko pasarte batek honako hau dio: Muinoetako hegaletan, hilobiak behar dira gorputz erraldoientzat, metal guztiko txanponak, pitxerrak, lanparak, anpoilak aurkitu dira, eta Alba epigrafearekin arpilatutako solairu bat baino gehiago aurkitu da.
Dirudienez, Promontorium Pachini, Historiaurrearen lehen garaietatik populatuta egon zen, lekukotasun asko ez dauden arren: duela 10.000 urte inguru, Corruggi kobazuloak biztanleak izan zituen, non aurkikuntza arkeologiko ugari agertu diren, zati handi batean, Sirakusako Paolo Orsi Eskualdeko Arkeologia Museoan kontserbatzen dira.
Lehen familien artean honako hauek zeuden: Agius, Azzoppard, Arafam, Bughagiar, Bartolo, Caldies, Cultraro, Bonelli, Cammisuli, Borgh, Cassar Scalia, Boager, Fenech, Ferruggia, Grech, Mizzi, Meilach, Micalef, Mallia, Ongres, Saliba, Sultana eta Xueref, besteak beste.
Bizidun hauek habitat oso beroetan daude: iturri termaletan (AEBetako Yellowstone Parke Nazionalean lehenengo bakterio termofiloak aurkitu ziren), urpeko iturri edo fumaroletan, hartzitzen ari diren material organikoetan , lurzoru beroetan eta basamortuetan, ur-berogailu bezalako ingurugiro artifizialetan, etab.
Pietraperziako lurraldea, hurbileko Barrafranca, Mazzarino, Riesi eta Enna eskualdeko beste herri batzuekin, Caltanissetta, Agrigentoko Libero udal partzuergoa eta Palermo hiri metropolitarra , Italiako zereal-barruti nabarmena da, non gari gogorraren ekoizpena oraindik ere oso garrantzitsua den.
1523an, Antonello Gagini eskultoreak, Barresi familiarentzat, marmolezko sarkofagoak sortu zituen, Pietraperziako Santa Maria Maggiore Elizaren ezkerreko habeartean kontserbatuak, eta, 1527an, gaztelurako oso preziatuak ziren marmolezko artelan batzuk ere, baina gaur egun degradazio prozesuan daude.
Iruñeko Alde Zaharreko Salsipuedes kalearen lehenbiziko zenbakian dago, Iruñeko katedrala, Nafarroako Administrazio Publikoaren Institutuaren egoitza, San Jose plazatxoa, Redin kalea, Redin pasealekua, Zaldi Zuria ostatua eta Iruñeko harresiaren artean, Redingo bastioiaren parean.
Hala ere, Hamabi Oholetako legea argitaratu eta gero, idatzita ezagutzen den lege zaharrenetarikoa, jaulkitako lege kategoriakoen artean zaharrena, Erroman patrizioek bere botere gehiegikeriekin segitu zuten Hamabi Tauletako legeak berak ematen zizkien pribilegioei esker.
Nahiz eta aztarna garbirik ez izan, ontzat emanda joan den mendeko bigarren hamarkadan New Yorken aurkitutako aligatorren kasua (jende askoren iritziz Teddy Mayk, hamarkadetan New Yorkeko estoldetako arduraduna, asmatutako pasadizoa baitzen), dirudienez gero eta gehiago auspotu zen kondairaren oinarria hori izan zen.
Kondairak, orduan, literaturara eman zuen salto; 1959an gaia azaltzen zuen Robert Daley idazlearen The World Beneath the City saiakera argitatu zen; liburuak estolderia garatzeko Manhattan gertatu ziren arazoak azaltzen zuen eta, beste gauzen artean, gau batez New Yorkeko estoldetako langile batek beldurrez jota ihes egin behar izan zuela krokodilo zuri erraldoi bat harengana zuzen zihoalako.
1982tik 1986ra: "Presencias": Augusto Roa Bastos, Federico García Lorca, Miguel Ángel Asturias, José Bergamín, Jorge Luis Borges, Alejo Carpentier, Eduardo Carranza, Rosalía de Castro, Julio Cortázar, Salvador Dalí, Rubén Darío, Rómulo Gallegos, Guimaraes Rosa, Gabriel García Márquez, Gabriela Mistral, Pablo Neruda, Juan Carlos Onetti,José Ortega y Gasset, Octavio Paz, Juan Rulfo eta César Vallejo.
2006 a 2009: "Kafka, el visionario": Kafka, Milena, Max Brod, Imre Kertesz, Walter Benjamin, Germaine Tillion, José Saramago, Paul Celan, Philip Roth, Jean Amery, Carlos Fuentes, Gianfranco de Bosio, Marie Curie-Rita Levi Montalcini, Kart Eril-Bertolt Brecht, Rilke, Jaroslav Seifert, Primo Levi, y Hanna Arendt.
Kontrol zirkuituak eta gailu txikiak babesten dituzten magnetotermiko txikiak baliteke ez izatea distribuzio-koadro baten erabiltzeko behar den eteteko gaitasuna; etengailu hauei "zirkuitu babesle gehigarriak" deritze, distribuziorako erabiltzen diren magnetotermikoengandik bereizteko.
Gau ahaztezin hartan Kukubiltxo antzerki-taldeak ere parte hartu zuen, eta luxuzko musikari eta bestelako gonbidatu batzuek ere bai: Martin Carthy, Niko Etxart, Joserra Fernandez, Pedro Guerra, Gwendaleko kide batzuk, Kepa Junkera, Mikel Laboa, Fermin Muguruza, Liam O'Flynn, Ruper Ordorika, Juan Carlos Perez, Albert Pla, Anton Reixa, Jon Sarasua, Joseba Tapia, Patrick Vaillant eta Gabriel Yacoub.